kardosdrur/scandi-wiki huggingface dataset:
Kim Seong-su

Kim Seong-su (, hanja:金性洙, 11. oktober 1891 på Go-chang – 18. februar 1955) var en sydkoreansk politiker, pædagog, journalist og vicepræsident (1951 – 1952). Han brugte også pseudonymet Inchon(인촌, 仁村).

Eksterne henvisninger 
 Kim Seong-su (koreansk)
 Kim Seong-su  (koreansk)
 Kim Seong-su:Daum (koreansk)
 Inchon Kim Seong-su Memorial (koreansk)

Antikommunister fra Sydkorea
Sydkoreas vicepræsidenter
Katolikker fra Sydkorea
Institut for Statskundskab (Københavns Universitet)

Institut for Statskundskab ved Københavns Universitet blev grundlagt i 1960 som Institut for Samfundsvidenskab og Statskundskab. Fra 1965 begyndte instituttet at optage de første samfundsvidenskabelige studerende og siden 1991 kaldes dimittenderne MSc i statskundskab. I dag tilbyder instituttet en bacheloruddannelse (BSc) i statskundskab og samfundsfag samt flere masteruddannelser, herunder en MSc i statskundskab og adskillige cand.mag.-uddannelser. Fra år 2015 tilbyder instituttet desuden en masteruddannelse i sikkerheds- og risikoledelse i samarbejde med Copenhagen Business School (CBS). 

Instituttet har følgende forskningscentre:
 Center for Europæisk Politik
 Center for Militære Studier
 Center for Resultater, Effekter, Måling og Evaluering
 Center for Valg og Partier
 Centre for Advanced Security Theory
 Centre for Anthropological, Political, and Social Theory
 Centre for Health Economics and Policy
 Centre for Resolution of International Conflicts
 Nordisk Institut for Asienstudier
 Public Policy and Management Lab
Instituttet har 1800 studerende og er akademisk center for 76 forskere, 41 ph.d.-studerende og 20 administrativt ansatte.  Instituttet ligger i det gamle Kommunehospital fra 1863 i København og er en del af Center for Sundhed og Samfund ved Københavns Universitet.

På 2018-listen fra QS World University Rankings - der rangerer forskningsinstitutioner ud fra en række parametre - lå Institut for Statskundskab som nr. 8 i Europa og nr. 29 i verden inden for forskning i politik og international politik.

Fodnote 

Institutter ved Københavns Universitet
Etableret i 1960
Transparent lederskab

Transparent lederskab eller gennemsigtigt lederskab er en ledelsesmetode, der er baseret på gennemsigtighed i en politisk, offentlig eller privat administration. Som navnet siger bygger lederskabet på gennemskuelighed, åbenhed, medbestemmelse og samarbejde mellem ledelsen og de ansatte. Gennemsigtighed i en organisation formodes at der skabe bedre resultater og relationer ved klarlæggelse af ledelsens intentioner og motiver.

Gennemskuelighed er i denne sammenhæng det samme som åbenhed om hensigten bag givne udsagn og handlinger. Derved er alle parter orienteret om det ræsonnement og den hensigt, der ligger bag udsagn, spørgsmål og handlinger. Med åbenhed forstås viljen til at dele alle relevante oplysninger på en måde, der er forståelig.

Eksterne henvisninger 
Government Executive: Transparent Leadership 

Ledelse
Cup Winners' Cup 2011-12 (mænd)

Cup Winners' Cup 2011–12 for mænd var den 19. udgave af Cup Winners' Cup arrangeret af European Handball Federation. Turneringen havde deltagelse af 35 klubber og blev spillet i perioden 8. oktober 2011 – maj 2012.

Resultater

1. runde 
Ingen kampe

2. runde 

Anden runde har deltagelse af de seks lavest rangerede hold, der spiller om tre pladser i 3. runde.

3. runde 

Tredje runde har deltagelse af 32 hold, der spiller om 16 pladser i ottendedelsfinalerne. De deltagende hold er:
 3 vindere fra 2. runde.
 29 seedede hold, der først trådte ind i turneringen i 3. runde.

Ottendedelsfinaler 

Ottendelsfinalerne havde deltagelse af de 16 vinderhold fra 3. runde, som spillede om otte pladser i kvartfinalerne.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – Cup Winners' Cup 2011/12

Noter 

Sæsoner i Cup Winners' Cup
Håndbold i 2011
Håndbold i 2012
Tembo

Tembo  elefant på swahili: "Tembo", (født ca 1934 i Sudan – 5. maj 1970 i København) var en af København Zoos gennem tiderne mest kendte elefanter. 

Tembo var en afrikansk elefant (Loxodonta africana), var tre år gammel da han kom til København i 1936. Han var blevet fanget i Sudan af Christoffer Schuls i 1934. Han var han en meget rolig og venlig elefant både over for dyrepassere og besøgende, men i maj 1970 begyndte han at blive meget aggressiv, og ødelagde sin stald. Årsagen til hans pludselige voldelige adfærd var forårsaget af at en af hans kindtænder(molarer) voksede nedad, og hans kæbe blev delt i to. Eksperter udtalte, at tanden havde forvoldt ham stærke smerter. På grund af tandsmerterne blev han aflivet 5. maj 1970. Ved sin død vejede han mindst 6.250 kg. En af Europas største elefanter nogensinde, måske endda i hele verden. Hans aflivning skabte negative følelser fra dele af den danske befolkning. Dagen efter blev flere vinduer ødelagt i København Zoos direktør Arne Dyhrbergs hus. Tembo var den eneste afrikanske elefant i København Zoo frem til de vildtfødte elefanter Toto og Moran kom i 1966. De flyttedes til andre zoologiske haver i årene efter Tembos død. Tempos sidste færd gik til destruktionsanstalten i Hammel.

Eksterne henvisninger 
 Tembo, an African Bush elephant at Copenhagen Zoo (Zoologisk Have) 
 Politiken 6. maj 1970

Elefanter i København Zoo
Sydkoreas vicepræsidenter



Sydkoreas regeringsledere fra 1940

Noter 

 
Lister over personer
Thomas Warberg

Thomas Erik Warberg (født  11. juni 1985) er en dansk komiker fra Toftlund i Sønderjylland.

Karriere 
Han har medvirket i Live fra Bremen, Klipfiskerne, De nøgne, Stand-up.dk, Stormester sæson 2 og Comedy Fight Club  i (2007), hvor han også fik sit gennembrud som komiker. 

Thomas Warberg vandt Läkerol-prisen som årets nye talent til Zulu Comedy Galla 2010.

Han har været vært på Det Sene Sommershow på TV 2 i 2016.

Thomas Warberg var tidligere kendt som en rendyrket one line-komiker, men har sidenhen udviklet sig.

Thomas Warberg er desuden indehaver af sin egen Comedy klub; Warberg Comedy Club.

One-man shows 
 Thomas Warberg - Comedy Tour '14 (2014)
 Thomas Warberg Comedy Tour '16 (2016)
 Perfektion, overskud og andre lorteord (2019)
 Et storslået Menneske (2021)

Noter

Eksterne kilder/henvisninger 
 
 Officiel hjemmeside

Komikere fra Danmark
Personer fra Tønder Kommune
Cup Winners' Cup 2011-12 (kvinder)

Cup Winners' Cup 2011–12 for kvinder var den 19. udgave af Cup Winners' Cup arrangeret af European Handball Federation. Turneringen havde deltagelse af 46 klubber og blev spillet i perioden 3. september 2011 – maj 2012.

Resultater

1. runde

2. runde 

Anden runde har deltagelse af de 32 hold, som spiller om 16 pladser i tredje runde. Holdene fordeler sig på:
 2 vindere fra 1. runde.
 4 hold, som blev slået ud i 1. kvalifikationsrunde til Champions League.
 4 hold, som endte på fjerdepladserne i grupperne i 2. kvalifikationsrunde til Champions League.
 22 hold, som trådte ind i turneringen i denne runde.

3. runde 

Tredje runde har deltagelse af 24 hold, der spiller om 12 pladser i ottendedelsfinalerne. De deltagende hold er:
 16 vindere fra 2. runde.
 8 hold, som endte på anden- eller tredjepladserne i grupperne i 2. kvalifikationsrunde til Champions League.

Ottendedelsfinaler 

Ottendelsfinalerne havde deltagelse 16 hold, der spillede om otte pladser i kvartfinalerne. Holdene fordelte sig på:
 12 vinderhold fra 3. runde.
 4 hold, som endte på tredjepladserne i første gruppespil i Champions League.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – Cup Winners' Cup 2011/12

Noter 

Sæsoner i Cup Winners' Cup
Håndbold i 2011
Håndbold i 2012
Kvindehåndbold
De blodrøde floder 2: Apokalypsens engle

De blodrøde floder 2: Apokalypsens engle er en fransk thriller fra 2004. Filmen er instrueret af Olivier Dahan og manuskriptet er skrevet af Luc Besson efter en roman Jean-Christophe Grangé. I øvrigt kan det nævnes at såvel Christopher Lee som Johnny Hallyday medvirker i filmen.

Synopsis 
Politikommissær Pierre Niemans (Jean Reno) bliver kaldt ud til et mord i et afsidesliggende kloster. Liget ligner resultatet af en hellig, rituel ofring. Samtidig redder den unge betjent Reda (Benoît Magime) en sindsforvirret mand fra at blive dræbt af en munk. Sagen viser sig at være forbundet med Niemans makabre opdagelse, og sammen med Marie (Camille Natta), der er religionsekspert, afdækker de en mystisk gruppe, der kalder sig "Apokalypsens engle".

Rollefordeling 
 Jean Reno: Pierre Niemans
 Benoît Magimel: Reda
 Christopher Lee: Heinrich von Garten
 Camille Natta: Marie
 Johnny Hallyday: Den blinde eneboer
 Gabrielle Lazure: Philippe's kone
 Augustin Legrand: Jésus
 Serge Riaboukine: Broder Vincent
 André Penvern: Broder Dominique

Kilder

Eksterne Henvisninger 
 

Film instrueret af Olivier Dahan
Franske film fra 2004
Fejø Kirke

Fejø Kirke ligger på Fejø i Smålandsfarvandet tæt ved øens sydøstvendte strand. Den er en romansk bygning fra 1240 med et senromansk kor og skib opført i perioden 1260-1300. Det kraftige vestvendte tårn og våbenhuset er dog bygget i gotisk stil.

Kirkens altertavle stammer fra renæssancetiden og er et udskåret billedarbejde med et maleri af Christen Dalsgaard udført i 1861. Prædikestolen er prydet med udskårne statuetter af Kristus og de fire evangelister, udført af Bertel Thorvaldsen.

Såvel kirke som kirkegård er omgivet af en mur bygget af kløvede kampesten.

Eksterne kilder og henvisninger 

 Fejø Kirke  hos KortTilKirken.dk
 Fejø Kirke hos danmarkskirker.natmus.dk (Danmarks Kirker, Nationalmuseet)

Kirker i Lolland Kommune
Kirker i Lolland-Falsters Stift
Kirker i Maribo Amt
Kirke
Efteling

Efteling er en forlystelsespark og to hoteller beliggende i Kaatsheuvel tæt ved Tilburg i Holland. 

Parken har et areal på over 720.000 m², hvilket gør den til en af de største forlystelsesparker i Europa.

Parken åbnede i 1952, og er i dag den største i Benelux med fem millioner besøgende om året. 

Efteling modtog i 1992 en Applause Award for bedste forlystelsespark.

Kilder

Eksterne henvisninger 
 Eftelings hjemmeside (engelsk) 

Forlystelsesparker i Holland
Etableret i 1952
EHF Cup 2011-12 (kvinder)

EHF Cup 2011–12 for kvinder var den 19. udgave af EHF Cup arrangeret af European Handball Federation. Turneringen havde deltagelse af 36 klubber og blev spillet i perioden 1. oktober 2011 – maj 2012.

Resultater

1. runde 

Ingen kampe.

2. runde 

Anden runde har deltagelse af otte hold, der spiller om fire pladser i 3. runde.

3. runde 

Tredje runde har deltagelse af 32 hold, der spiller om 16 pladser i ottendedelsfinalerne. De deltagende hold er:
 4 vindere fra 2. runde.
 28 seedede hold, der først trådte ind i turneringen i 3. runde.

Ottendedelsfinaler 

Ottendelsfinalerne havde deltagelse af de 16 vinderhold fra 3. runde, som spillede om otte pladser i kvartfinalerne.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – EHF Cup 2011/12

Noter 

Sæsoner i EHF Cup
Håndbold i 2011
Håndbold i 2012
Kvindehåndbold
Chieng-Mai

Chieng-Mai (Plai Sak) (født ca. 1959 i Thailand, død 28. juni 2017) var en af København Zoos gennem tiderne mest kendte elefanter.

Elefanthannen Chieng-Mai var en asiatisk elefant (Elephas maximus) og var en af tre elefanter, som kom til Zoologisk Have i 1962. De to andre var Buag Hah og Lampoon. De var en gave til kong Frederik 9. og dronning Ingrid fra den thailandske stat. Han hed egentlig Plai Sak (dansk: Hr. Teak), men på anmodning fra Kongehuset blev elefanterne omdøbt til de stednavne, hvor kongeparret havde været på besøg. Chieng-Mai er Thailands næststørste by. Chieng-Mai blev transporteret til Københavns Frihavn på ØK-skibet M/S Sinaloa og ankom  22. juni 1962.

Chieng-Mai, som vejede omkring 5,5 tons, blev aflivet i København på grund af alder 28. juni 2017. Han fik 11 børn, 15 børnebørn og 4 oldebørn, som er spredt rundt i europæiske dyrehaver.

Elefantunger 
Chieng-Mai fik fra 1970 og frem til sin død femten unger.

Med Buag-Hah fik han fem unger: 
 Irma (født 18. september 1970), som kom til Blijdorp Zoo i Rotterdam, Holland, hvor hun har født seks unger. 
 Irma Bon Mar (født 15. december 1975), som kom til Cincinnati Zoo & Botanical Garden i USA og hedder nu Schottzie. 
 Maja (30. marts 1980 – 8. september 1984). 
 Haakon (13. marts 1983 - 7. september 1990), kom til Givskud Zoo
 Coco (21. januar 1984 - 21. september 2003), blev i København Zoo. Hun blev 1997 mor til Hannibal, som døde 4 måneder gammel pga. en tarminfektion. 

Med Ida fik han seks unger:

 Chang (10. november 1981 - 24. juli 2020)
 Coco (22. januar 1986 – 21. september 2003) 
 En dødsfødt hunkalv født 28. oktober 1991
 Santosh (15. marts 1996 – 2. september 2006)
 Punjab (12. februar 2001 – 10. juni 2003). Han døde af en kraftig tarminfektion.
 Gandhi (født 20. marts 2006), kom 1. april 2011 til Heidelberg Zoo

Med Kungrao fik han to unger:

 Khao Sok (født 25. februar 2013 – 26. november 2014), blev knap to år gammel pludselig ramt af et herpesvirus og efterfølgende aflivet.
 Plaisak (født 17. maj 2017).

Med Surin fik han to unger:

 En dødfødt hunkalv født 26. august 2013
 En dødfødt hunkalv født 4. september 2015

Referencer

Eksterne henvisninger 
 Plai Sak (Chieng Mai), an Asian elephant at Copenhagen Zoo (Zoologisk Have)  
 Ole Sonne: De royale elefanter

Elefanter i København Zoo
Jean Rochefort

Jean Rochefort (født 29. april 1930, død 9. oktober 2017) var en fransk skuespiller og filminstruktør, der medvirkede i et hav af film, siden hans debut i filmen Rencontre à Paris i 1956.

Ekstern henvisning 

 

Skuespillere fra Frankrig
Filminstruktører fra Frankrig
Cesar for bedste mandlige hovedrolle
Cesar for bedste mandlige birolle
Ærescesar
Personer fra Paris
Franskmænd i 1900-tallet
Franskmænd i 2000-tallet
Østergårde (Mariagerfjord Kommune)

Østergårde er en lille bebyggelse med 57 indbyggere, beliggende 3 kilometer sydvest for Hadsund, i Mariagerfjord Kommune.

Landsbyen havde i 1682 3 gårde og 2 huse med jord, i alt 127,4 td. dyrket land skyldsat til 17,93 tdr. hartkorn. Dyrkningsmåden var græsmarksbrug med tægter. Til trods for nærheden til Mariager Fjord har hverken fiskeri eller søfart spillet nogen rolle.

Historie 
I 1924 blev Østergårde beskrevet således:
Østergaarde (1611: Østergaardtt), med Vandværk, (forsyner Dalsg. og Dalsgaardshusene)

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83; Bygd 1983; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (genoptryk ved Landbohistorisk Selskab, København 1975); 

Landsbyer i Mariagerfjord Kommune
Dastar

En dastar (, dastār, fra ) eller pagṛi () er en obligatorisk hovedbeklædning for sikher. Dastar er meget klart forbundet med sikhisme, og er en vigtig del af sikh-kulturen. At iføre sig en sikh-turban er obligatorisk for alle amritdhari (døbte) sikher (også kendt som khalsa).

Blandt sikher, er dastar en trosgenstand, der repræsenterer ære, selvrespekt, mod, åndelighed og fromhed. Khalsa-sikher, der pryder sig med de fem k'er, bærer til dels dastar for at dække deres lange, uklippede hår (kesh). Dastaren identificeres for det meste med sikh mænd, selv om nogle sikh kvinder også bærer den. Khalsa-sikher anser dastaren som en vigtig del af den unikke sikh identitet. De er let genkendelige med deres særprægede dastar.

Eksterne henvisninger 

Hovedbeklædning
Sikhisme
Hovedtørklæder
Letlands Basketball Union

Letlands Basketball Union ( eller LBS) er en forening stiftet i 1992 med ansvaret for at organisere, lede og udvikle basketball i Letland, samt styre og overvåge aktiviteterne i alle dens underforeninger og sammenslutninger af foreninger som udøver basketball.

Letlands Basketball Union er den officielle repræsentant for basketball i samarbejde med myndigheder samt med nationale og internationale idrætsorganisationer og som sådan, ansvarlige for Letlands basketball landshold i forbindelse med internationale konkurrencer. LBS forsvarer også de moralske og materielle interesser indenfor basketball i Letland, og er tilknyttet FIBA siden 1992.

Eksterne henvisninger 
 Officiel hjemmeside 

Union
Basketball Union
Etableret i 1992
Saint-Renan

Saint-Renan (på bretonsk Lokournan) er en mellemstor fransk kommune. Den er placeret i departementet Finistère i Bretagne ca. 15 km nordvest for Brest. Indbyggerne herfra kaldes Renanais.

Historie 
Saint-Renan har sit navn efter den irske helgen saint Ronan, som kom til området for at udbrede evangeliet i det 5. århundrede.

I 1276 oprettede greven af Bretagne en domstol, dækkede Saint-Renan og Brest.

Efter at Bretagne var blevet en del af Frankrig i 1790, blev Saint-Renat hovedby for et sénéchaussée og blev centrum for al civil og militær administration i et område, der strakte sig over 37 sogne.

I 1681 flyttede Louis XIV domstolen til Brest, hvilket blev starten på byens økonomiske deroute.

I løbet af 1960'erne fandt man forekomster af minearaler i det sumpområde, der ligger langs åen Ildut, hvilket gjorde Saint-Renan til Europas tinhovedstad.

De grave, der blev skabt ved tinudvindingen er efterfølgende blevet fyldt op af åens vand hvilket har skabt 6 søer nær byen.

Geografi

Eksterne henvisninger 

 

Byer i Finistère
Communauté de communes du Pays d'Iroise
Communauté de communes du Pays d'Iroise

Communauté de communes du Pays d'Iroise er et fransk kommunalt samarbejde, der består af 20 kommuner i den nordvestlige del af det franske departement Finistère. De samarbejdende kommuner er:

Statistik

Eksterne henvisninger 
 

 
Finistère
Arrondissement (Marseille)

Marseille er en af de 3 franske byer (de andre 2 er Paris og Lyon), der er inddelt i et antal arrondissementer.

Kilder
Devils Tower National Monument

Devils Tower (Djævelens tårn; lakota: Mato Tipila, som betyder "bjørnehytten") er en monolitisk magmatisk intrusion i Black Hills i nærheden af Hulett og Sundance i Crook County i det nordøstlige Wyoming, over Belle Fourche-floden. Den rejser sig dramatisk 386 meter over det omkringliggende terræn, mens den flade top knejser 1.558 m.o.h. og dækker ca 0,6 ha.

Devils Tower er det første deklarerede United States National Monument, grundlagt den 24. september 1906 af præsident Theodore Roosevelt. Det fredede areal omkring Devils Tower omfatter 545 ha. I de seneste år har omkring 1 procent af monumentets 400.000 besøgende besteget Devils Tower ved at klatre op ad dets stejle sider.

Filminstruktøren Steven Spielberg benyttede lokaliteten i sin film fra 1977: Nærkontakt af tredje grad.

Kildehenvisninger

Eksterne henvisninger 

Officiel hjemmeside  

Naturlige monolitter
USA's geografi
Wyoming
Dåstrup

Dåstrup er en lille by, der ligger helt op til Viby, i Roskilde Kommune.

I Dåstrup findes bl.a. en skole (Dåstrup Skole) og en kirke (Dåstrup Kirke).

Før kommunalreformen 1. januar 2007 tilhørte Dåstrup Ramsø Kommune.

Viby (Sjælland)
Bydele og forstæder i Danmark
Jean-Christophe Grangé

Jean-Christophe Grangé er en fransk journalist, forfatter og manuskriptforfatter. Han er født i Boulogne-Billancourt.

Han er en af de få franske forfattere i thriller-genren, som har formået at slå igennem i USA.

Udgivelser på dansk

Filmografi 
Flere af hans romaner er blevet filmatiseret:

 De blodrøde floder i 2000
 De blodrøde floder 2: Apokalypsens engle i 2004
 Ulvenes rige i 2005
 Stenkoncilet i 2006

Eksterne henvisninger 
 

Manuskriptforfattere fra Frankrig
Krimiforfattere fra Frankrig
Thrillerforfattere fra Frankrig
Johan Lesser

Johan Andreas Ludvig Lesser (født 21. april 1848 i Rendsborg, død 22. april 1916) var en dansk officer og militærhistoriker.

Han var søn af kaptajn i artilleriet Carl Ludvig August Heinrich Lesser (1800-1850) og Charlotte Christine Henriette Carstens (1817-1908). Han blev oberstløjtnant og chef for 18. bataljon. Lesser har forfattet en del af de militærhistoriske biografier i 1. udgave af Dansk Biografisk Leksikon (1887-1905).

13. februar 1891 blev han Ridder af Dannebrog og 8. april 1898 Dannebrogsmand. Han bar også den svenske Sværdorden, russiske Sankt Stanislaus' Orden og Sankt Annas Orden.

9. november 1900 ægtede han i Kongens Lyngby Ida Cathrine de Meza (31. august 1852 i Kongens Lyngby – ?), datter af musikhandler, senere organist Carl Wilhelm de Meza (1819-1911) og Juliane Fegerschou.

Kilder 
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 480.

Officerer fra Danmark
Biografiforfattere fra Danmark
Militærhistorikere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Riddere af Dannebrog
Personer fra Rendsborg
Dansksprogede forfattere fra Danmark
Prunion spinosae

Prunion spinosae er det botanisk-faglige navn på den variant af de slåendominerede krat, som findes i Danmark. Her findes, foruden slåen også andre hårdføre buske som:

 Almindelig benved (Euonymus europaeus)
 Vrietorn (Rhamnus catharticus)
 Hunderose (Rosa canina)
 Almindelig brombær (Rubus plicatus)
 Almindelig kvalkved (Viburnum opulus'')

Bunden under buskene kan være meget artsrig med f.eks.: agersnerle, draphavre, engelskgræs, almindelig knopurt, bidende stenurt, farvegåseurt, fladstrået rapgræs, følfod, glat rottehale, gul snerre, håret høgeurt, markkrageklo, pimpinelle, strandløg og vild kørvel

Note

Se også 
 Prunetalia spinosae
 Krat
 Kalkoverdrev

Plantesamfund